Acum cîteva zile, într-un interviu în emisiunea Garantat 100%, Melania Medeleanu, coordonatoarea unei alte asociații excepționale, MagiCamp, spunea: „E atîta loc să faci bine!“ În România zilelor noastre, singurul fel prin care mulți dintre copii supraviețuiesc, la propriu, este pentru că există oameni , nu instituții de stat, nu guvernanți, nu parlamentari, ci oameni simpli care fac pur și simplu bine: organizații, asociații, persoane publice, firme private, toți dispuși să dea bani sau timp pentru a repara ceea ce un stat incompetent și corupt strică.